open-index/open-wikipedia-markdown huggingface dataset:
Alexis Bouvard

**Alexis Bouvard** (født 1767, død 1843) var en fransk astronom.

Bouvard ble ansatt ved observatoriet i Paris i 1793 og var fra 1807 direktør sammen med François Arago. Bouvard var mest kjent for sine planettabeller, *Tables astronomiques* (1821), som var allment brukt frem til Urbain Le Verriers teori for de store planetene kom ut. Ved utarbeidelsen av tabellene for Uranus og deres sammenligninger med observasjonene oppdaget Bouvard umuligheten å representere denne planeten bare gjennom et eneste elementsystem, og han tilskrev denne omstendeligheten tilstedeværelsen av en ukjent forstyrrende planet (den senere oppdagede Neptun), hvis bane man kunne senere bestemme ut i fra avvikene i Uranus' bevegelse. Bouvard beregnet i tillegg 12 kometbaner.

## Referanser


## Kilder
*
Finlayson

**Finlayson** er en finsk tekstilbedrift som ble grunnlagt av James Finlayson i 1820, han bygget opp et verksted og en fabrikk i Tammerfors. På midten av 1800-tallet var fabrikken Nordens største bomullsspinneri med over tre tusen ansatte. Firmaet eksisterer fremdeles, men i dag huser det historiske fabrikkområdet kulturinstitusjoner, kontorer og kjøpesentra.

## Referanser


## Eksterne lenker
* Firmaets nettsted, om Finlayson (engelsk)
Master Control Program

**Master Control Program (MCP)** er et propirietært operativsystem for Burroughs stormaskiner og systemene **Clearpath/MCP** fra Unisys. Operativsystemet ble opprinnelig skrevet i 1961 i ESPOL, som var en utvidelse av Extended ALGOL for Burroughs stormaskiner. På 1970-tallet ble systemet omskrevet i NEWP, som var en mer strukturert, robust og sikker avart av ESPOL.

MCP var ledende på mange områder. Det var det første operativsystemet som kunne håndtere flere mikroprosessorer samtidig, den første kommersielle implementasjonen av virtuell hukommelse, og det første operativsystem som var skrevet utelukkende i et høynivåspråk.
Dmitrij Tsjelovenko

**Dmitrij Tsjelovenko** (russisk: *Дмитрий Человенко*) (født 3. april 1974 i Gorkij) er en russisk tidligere skihopper.

Han deltok i VM i 1993 og 1997, med 37.-plass i storbakken i Falun i 1993 som beste individuelle plassering. I OL på Lillehammer i 1994 ble han nummer 49 av 58 deltakere i storbakken, nummer 54 av 56 deltakere i normalbakken, og var på det russiske laget som ble sist av de 12 lagene i lagkonkurransen. Han var med i bare fire verdenscuprenn, alle sesongen 1996/97, med 37.-plass i storbakken i Hakuba 26. januar 1997 som beste plassering. I kontinentalcupen ble han nummer 130 sammenlagt i 1995/96.

Dmitrij Tsjelovenko ble ti ganger russisk mester i skihopping. I 1992 tok han bronsemedalje i SUS-mesterskapet.

## Referanser


## Kilder
* Sports Reference: Dmitry Chelovenko  (besøkt 15. november 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Fakultet Fizitsjeskoj Kultury: Tramplinisty (russisk, besøkt 15. november 2011)
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Sergej Mukhin (skihopper)

**Sergej Mukhin** (russisk: *Сергей Мухин*) (født 1960) er en russisk tidligere skihopper som konkurrerte for Sovjetunionen.

Han deltok i den tysk-østerrikske hoppuka 1978/79, 1981/82 og 1982/83, med 53.-plass i 1978/79 som beste sammenlagtplassering. Beste plassering i enkeltrenn i Hoppuka var 46.-plass i Garmisch-Partenkirchen 1. januar 1982. I VM i skiflyging i Harrachov i 1983 ble han nummer 35 av 39 deltakere. Han ble seks ganger sovjetisk mester i skihopping, og vant også det russiske mesterskapet.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Fakultet Fizitsjeskoj Kultury: Tramplinisty (russisk, besøkt 15. november 2011)
* Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions  (maskinoversatt engelsk) (russisk)

## Eksterne lenker
*
Tuokou-demningen

**Tuokou-demningen** er en demning med et vannkraftverk under utbygging i elva Yuanjiang, ei sideelv til Yangtze, i provinsen Hunan i det sørlige Kina. Installert effekt blir 830 MW.

Demningen er 82 meter høy.

## Se også
*Liste over verdens største vannkraftverk
Baise-demningen

**Baise-demningen** er en demning med et vannkraftverk i elva Youjiang, ei sideelv til Perlefloden. Anlegget ligger i byprefekturet Baise, i provinsen Guangxi i det sørlige Kina. Installert effekt er 540 MW fordelt på fire like store turbiner. 

Utbyggingen startet i 2000 og anlegget stod ferdig i 2006. Demningen er en betong gravitasjonsdam (RCC), som er 130 meter høy og 734 meter lang. Den brukes også til flomkontroll, irrigasjon, navigasjon via innebygde sluser, og vannforsyning.

## Se også
*Liste over verdens største vannkraftverk

## Referanser


## Eksterne lenker
* MD&A database over RCC betongdemninger, Kina - besøkt 8. januar 2012.
* China's highest RCC's – China Comittee on Large Dams (Chincold). Besøkt 10. januar 2012.
Jilintai-demningen

**Jilintai-demningen**, også kjent som *Jilintai I*, er en demning med et vannkraftverk i elva Kashgar, i provinsen Xinjiang i det nordvestlige Kina. Installert effekt er 460 MW, fordelt på 4 like store francisturbiner. 

Dette er en steinfyllingsdam med betong-overflate (CFRD) som er 157 meter høy og 445 meter lang. Utbyggingen av første fase *(Jilintai I)* startet i 2001 og anlegget stod ferdig i 2005. Deretter startet i 2008 utbyggingen av Jillintai II-demningen et annet sted i samme elv, som stod ferdig i april 2011.

## Se også
*Liste over verdens største vannkraftverk

## Eksterne lenker
* China's highest CFRD's – China Comittee on Large Dams (Chincold). Besøkt 10. januar 2012.
Corpus Hermeticum

***Corpus Hermeticum*** er en samling av 17 filosofisk-religiøse tekster fra 200- og 300-tallet som forener gresk filosofi, særlig nyplatonisme, med egyptisk mytologi og magi til en åndsretning kjent som hermetisme. Tekstene ble samlet under navnet *Corpus Hermeticum* i 1459, da de ble trykket i Italia. Hermes Trismegistos, som er en sykretistisk versjon av Hermes, med egenskaper fra Thot, er hovedperson i tekstene, og ble av noen også regnet som opphavsmann.

Den vanligste strukturen i tekstene «er at Hermes underviser Tat eller Asklepios i hemmelig lære, og teksten fremstiller dialoger mellom disse.» Både Tat (Thot) og Asklepios skal være sønner av Hermes. I noen av tekstene blir Hermes undervist av sin egen forstand (!), mens det i andre tekster er Isis (som fremstilles som Hermes' datter) som underviser sin sønn Horus. I andre tekster er det Hermes, Tat eller Asklepios som underviser Ammon. «Persongalleriet består altså av en rekke egyptiske guddommer, stort sett også utstyrt med sine greske navn, som driver lærde samtaler med hverandre.» Dialogformen var mye brukt i tiden, siden Platons dialoger.  
 
Corpus Hermeticum ble muligens ikke oppfattet som et samleverk i sin opphavstid i senantikken. Sammenlignet med andre *hermetika*, dvs tekster fra hermetismen, er det relativt få henvisninger til egyptisk religion og magi i CH-tekstene, og dette kan tyde på at tekstene har blitt redigert i bysantinsk tid. 

Verket ble i 1459 for første gang oversatt fra gresk til italiensk av Marsilio Ficino, lederen av Det platonske akademi i Firenze. Hermetiske tanker og forestillinger ble deretter, godt hjulpet av den raskt fremvoksende boktrykkerkunsten, spredt over hele det lærde Europa. Hos renessansehumanistene inngikk gjerne hermetismen i en syntese med ny-platonsk kristen teologi, samt med den jødiske Kabbala, som på denne tid for første gang ble systematisk oversatt til europeiske språk. Sentrale renessansehumanister som er sterkt influert av hermetismen var Giordano Bruno (1548–1600), Pico della Mirandola (1463–94) og Johannes Reuchlin (1455–1522). 

Den første av de 17 tekstene er *[[Poimandres]]*, og dette ble oppfattet som samletittel på hele verket i flere utgaver. I de første utgavene var det bare 14 tekster. Fra 1554 ble verket trykket med artikkelen om Hermes fra det bysantinske forfatterleksikonet Suda som den femtende teksten, og ytterligere tre tekster. I senere utgaver av verket er Suda-teksten fjernet, men nummereringen beholdt, slik at verket mangler tekst nr 15, og den syttende teksten er nummerert som nr 18. 

Både i tekstenes samtid og ved introduksjonen i Europa på 1400-tallet ble tekstene framstilt som dokumentariske tekster som skildret en egyptisk vismann som levde på samme tid som Moses.

## Referanser

## Eksterne lenker
* 

* ''Corpus Hermeticum'' 
* The Divine Pymander av Hermes Mercurius
Sergej Mukhin

**Sergej Mukhin** er navnet til flere personer:

*Sergej Mukhin (rytter) (1950–), sovjetisk (moldovsk) rytter
*Sergej Mukhin (skihopper) (1960–), sovjetisk (russisk) skihopper
Yecheon vannkraftverk

**Yecheon vannkraftverk** er et vannkraftverk under utbygging i Yecheon i Sør-Korea. Installert effekt blir 800 MW.

Utbyggingen skal være ferdig i 2011. Dette blir et såkalt pumpekraftverk med to vannmagasiner – et ovenfor og et nedenfor kraftstasjonen.

## Se også
*Liste over verdens største vannkraftverk

## Referanser
Cheongpyeong vannkraftverk

**Cheongpyeong vannkraftverk** er et vannkraftverk i Gapyeong, Sør-Korea. Installert effekt er 400 MW. Utbyggingen stod ferdig i 1980. Dette er et såkalt pumpekraftverkmed to vannmagasiner – et ovenfor og et nedenfor kraftstasjonen.

## Se også
*Liste over verdens største vannkraftverk

## Referanser
Kama vannkraftverk

**Kama vannkraftverk** er et vannkraftverk i elva Kama, ikke så langt fra byen Perm i Russland. Installert effekt er 552 MW. 
Utbyggingen startet i 1954 og anlegget stod ferdig i 1956. 

## Se også
*Liste over verdens største vannkraftverk

## Referanser
Kurusj-demningen

**Kurusj-demningen** er en demning med et vannkraftverk i elva Kama, i området Dagestan i det sørlige Russland. Installert effekt er 480 MW. 
Utbyggingen startet i 1949 og anlegget stod ferdig i 1951 med utvidelser i 1986. 

## Se også
*Liste over verdens største vannkraftverk

## Referanser
Novosibirsk-demningen

**Novosibirsk-demningen** er en demning med et vannkraftverk i elva Ob like ved sideelva Katun, ikke så langt fra byen Novosibirsk i det sentrale Russland. Installert effekt er 455 MW. 
Årlig produksjon er ca 1,69 TWh.
Utbyggingen startet i 1950 og anlegget stod ferdig i 1961. 

## Se også
*Liste over verdens største vannkraftverk

## Referanser
Ust Khantajka-demningen

**Ust Khantajka-demningen** er en demning med et vannkraftverk i elva Jenisejs sideelv Khantajka, i det østlig-sentrale Russland. Installert effekt er 441 MW. 
Årlig produksjon er ca 2,00 TWh.
Utbyggingen startet i 1963 og anlegget stod ferdig i 1975. 

## Se også
*Liste over verdens største vannkraftverk

## Referanser
David Ray Griffin

**David Ray Griffin** (født 1939, død 2022) var en amerikansk professor emeritus i religionsfilosofi og teologi. Sammen med John B. Cobb grunnla han *Center for Process Studies* i 1973, et forskningssenter ved Claremont School of Theology. Griffin er kjent som en av grunnleggerne av prosessteologien. I senere tid er Griffin kjent for å ha utgitt en rekke bøker vedrørende Terrorangrepet 11. september 2001, hvor han forfekter at 9-11 var en konspirasjon som involverte deler av USAs regjering.

Griffin foreleste i 2009 ved NTNU om 9-11, noe som ledet til et etterspill i Universitetsavisa.

## Referanser


## Eksterne lenker
* 
*
Majna-demningen

**Majna-demningen** er en demning med et vannkraftverk i Sibir, i det vestlig-sentrale Russland. Installert effekt er 321 MW. 
Utbyggingen startet i 1970 og anlegget stod ferdig i 1985. 

## Se også
*Liste over verdens største vannkraftverk

## Referanser
Onias II

**Onias II** (hebraisk חוֹנִיּוֹ *Ḥōniyyō* eller *Honiyya Ben Shimon*; gresk *Onias Simonides*) var en yppersteprest i Israel i det 2. århundre f.Kr., sønn av Simon den rettferdige. 

Han er omtalt av Josefus at han fremdeles var mindreårig da faren døde, slik at hans onkel Eleasar, og etter ham Eleasars onkel Manasse, fylte oppgavene en tid. Ifølge Josefus var han en pengegrisk mann med begrenset intelligens, og nektet å betale tyve talenter sølv som hver yppersteprest ble pålagt å betale til kongen av Egypt. Egypt truet både ypperstepresten og folket, men på dette tidspunktet fremstod Josef, den smarte sønn av Tobias og nevø av Onias, og de lyktes i å pasifisere Ptolemaios III Euergetes (regjeringstid 246 til 222 f.Kr). Onias sies å ha dødd nesten samtidig med sin nevø Josef, ca. 181 f.Kr. Hans etterfølger i embetet var hans sønn Simon II.

## Referanser
Zelentsjukskaja vannkraftverk

**Zelentsjukskaja vannkraftverk** er et vannkraftverk i området Karatsjajevo-Tsjerkessia i det nordlige Kaukasus, Russland. Installert effekt er 320 MW. 
Utbyggingen startet i 1995 og anlegget stod ferdig i 1999, med utvidelser til 2010. 
Dette er et såkalt pumpekraftverk med to vannmagasiner – et øvre ovenfor kraftstasjonen, og et nedre nedenfor.

## Se også
*Liste over verdens største vannkraftverk

## Referanser
Tsjerkessia

**Tjerkessia**, også **Cirkassia**, er en region i nordvestre Kaukasus. Historisk innregnes i regionen den nordkaukasiske kyst mot Svartehavet, større delen av innlandet av nåværende (2023) Krasnodar kraj, og tidvis også Stavropol kraj, i sørlige Russland. I sør grenser regionen til Abkhasia. I snevrere betydning treffer begrepet bare en av de russiske delrepublikkene Karatsjajevo-Tsjerkessia, Adygia og Kabardino-Balkaria. 

Den historiske regionen er oppkalt etter sine tradisjonelle opphavelige innbyggere, tjerkesserne (et samlebetegnelse for flere folk, hvorav adygerne er den største gruppen), som i moderne tid bare utgjør en liten minoritet av befolkningen i området (den største konsentrasjonen er i Adygia). En tjerkessisk diaspora finnes, særlig i Tyrkia, siden slutten av 1800-tallet, da mange muslimske tjerkessere etter en serie av opprør som ble slått ned av russerne emigrerte tll Det osmanske rike.

## Litteratur
* Bell, James Stanislaus. *[https://archive.org/search.php?query=creator:%22Bell,%20James%20Stanislaus%22 Journal of a residence in Circassia during the years 1837, 1838, and 1839]* .
* Bullough, Oliver. *Let Our Fame Be Great: Journeys Among the Defiant People of the Caucasus*. Allen Lane, 2010. .
* Jaimoukha, Amjad. *The Circassians: A Handbook*, London: Routledge, New York: Routledge & Palgrave, 2001. .
* Jaimoukha, Amjad. *Circassian Culture and Folklore: Hospitality, Traditions, Cuisine, Festivals and Music*. Bennett & Bloom, 2010. .
* Kaziev, Shapi, and Igor Karpeev (Повседневная жизнь горцев Северного Кавказа в XIX в.). *[http://www.kaziev.ru/index/highlanders/0-50 Everyday Life of the Caucasian Highlanders: The 19th Century]*. Moscow: Molodaya Gvardiy, 2003. 
* King, Charles. *The Ghost of Freedom: A History of the Caucasus*. Oxford University Press, 2008. .
* Levene, Mark. *Genocide in the Age of the Nation-State*. Volume II: *The Rise of the West and the Coming of Genocide*. London: I. B. Tauris, 2005. .
* Richmond, Walter. *[https://books.google.com/books?id=LHlwZwpA70cC&printsec=frontcover The Circassian Genocide]*, Rutgers University Press, 2013. .
Fire in the Sky

***Fire in the Sky*** er en amerikansk science fiction-thriller og mysteriefilm fra 1993 regissert av Robert Lieberman. Filmen handler om en skogsarbeider i Arizona som blir bortført av vesener fra verdensrommet mens han er i skogen. Filmen bygger på skogsarbeideren Travis Waltons påståtte opplevelser i 1975. Hendelsen skal ha funnet sted ved en øde skogsvei i Arizona med vitners nærvær. Hovedrollen som Walton spilles av D.B. Sweeney, mens sentrale biroller spilles av James Garner, Craig Sheffer, Scott MacDonald, Henry Thomas og Peter Berg.

Filmen fikk blandet mottakelse av kritikerne.

## Handling
Handlingen er lagt til den lille byen Snowflake, Arizona i 1975. En gruppe skogsarbeidere driver hogst for myndighetene. På veien hjem ser de et mystisk lys. Den ene av dem, Travis, går frem til lyset og forsvinner i det. De andre kjører sjokkert ned til småbyen hvor de bor og forteller historien til politiet. De blir imidlertid ikke trodd og blir isteden misstenkt for å ha drept Travis. 

Etter fem dager dukker en forvirret og naken Travis opp nattestid på en bensinstasjon. Han husker ingenting, men etter en tid begynner det å demre. Han minnes at han befant seg på sted hvor han var i vektløs tilstand og at han ble utsatt for skremmende medisinske forsøk av ukjente skapninger.

## Om filmen

### Popularitet og økonomi
*Fire in the Sky* ble ingen stor kinosuksess. Den innbrakte rundt $20 millioner på amerikansk kino og havnet på 76-plass over de mest innbringende kinofilmene i USA i 1993.

Produksjonskostnadene var på $15 millioner.

### Anmelderne
Filmen fikk blandet mottakelse av anmelderne, noe som gjenspeiles i at den har fått 39 % på Rotten Tomatoes. Den amerikanske filmkritikeren Roger Ebert gav den 2,5 av 4 stjerner. Ebert mente historien var for usannsynlig, men gav mye ros til sekvensen på innsiden av romskipet. Leonard Maltin gav den 2 av 4 stjerner. 

Den regnes som en kultfilm av en del science fiction-tilhengere.

### Priser
Den ble nominert til fem Saturn Award (blant annet i klassen beste science fiction-film).

## Rollebesetning
* D.B. Sweeney : *Travis Walton*
* Robert Patrick : *Mike Rogers*
* Craig Sheffer : *Allan Dallis*
* Peter Berg : *David Whitlock*
* Henry Thomas : *Greg Hayes*
* Bradley Gregg : *Bobby Cogdill*
* Noble Willingham : *Shérif Blake Davis*
* Kathleen Wilhoite : *Katie Rogers*
* James Garner : *Lieutenant Frank Watters*
* Georgia Emelin : *Dana Rogers*
*Scott MacDonald : *Dan Walton*
* Wayne Grace : *Cyrus Gilson*
* Kenneth White : *Buck Morton*
* Robert Covarrubias : *Ray Melendez*
* Bruce Wright : *Deputy Dennis Clay*

## Referanser


## Eksterne lenker
* 
*
Julia Livilla

**Julia Livilla** (født 18, død 41 eller 42) var det yngste barnet til Germanicus og Agrippina den eldre og den yngste søsteren til keiser Caligula.

Hun ble gift med Marcus Vinicius, en romersk konsul.

## Referanser


## Eksterne lenker
*
PL/I

**PL/I (Programming Language One)**, «programmeringsspråk én», er et prosedyrisk, imperativt og strukturert programmeringsspråk som er konstruert for systemprogrammering, såvel som for programvare innenfor vitenskap, næringsliv og ingeniørvitenskap. Språket har blitt benyttet av ulike akademiske, kommersielle og industrielle organisasjoner siden det ble introdusert i 1964, og er fortsatt aktivt i bruk (per 2020).

Domenene til PL/I er dataprosessering, numerisk analyse og vitenskapelige beregninger. Det støtter rekursjon, strukturert programmering, håndtering av lenkede datastrukturer, heltall, desimaltall, kompleks og tegnbasert streng-håndtering og håndtering av bit array.

## Eksterne lenker
*
Decimus Junius Brutus Albinus

**Decimus Junius Brutus Albinus** (født 85 f.Kr., død 43 f.Kr.) var en romersk politiker og general. Han var delaktig i mordet på Julius Cæsar i år 44 f.Kr. Han ble beseiret av Cæsars arvinger.

## Referanser
Hakha

**Hakha** er hovedstaden i delstaten Chin i Burma. Hakha har omkring 20&nbsp;000 innbyggere. Byen ligger på 1&nbsp;829 moh i den nordøstlige del av regionen.
Johan Widing Heiberg Cammermeyer

**Johan Widing Heiberg Cammermeyer** (1872&ndash;1949) var en norsk lege, kjent for forskning innen tropiske sykdommer.

Etter examen artium 1891, anneneksamen 1892 og medisinsk eksamen 1899, fortsatte han som militærlege flere steder (Sør-Odal og Randsfjorden), før han jobbet i Belgisk Kongo 1904–23, ved Gaustad sykehus 1924–28, så egen praksis i Kristiania. Han studerte tropemedisin i Brussel (1907) og mottok flere belgiske anerkjennelse for sitt virke, stasjonert i byen Boma som han var.

Han var av Heiberg-slekten, hans farfar var distriktslegen Johan Widing Heiberg Cammermeyer (1805–1856). Hans sønn Jan Widding Heiberg Cammermeyer (1911–96) var også lege, og far til den norsk-amerikanske sanitetsoffiseren Margarethe Cammermeyer (født 1942).

## Premier
* Medlem i Royal Society of Tropical Medicine and Hygiene i London, 1910
* Den belgiske Løveordenen, ridder i 1911, offiser i 1923
* Kroneordenen (Belgia), ridder 1917
* Den belgiske Leopoldsordenen, 1921
* Den belgiske erindringsmedaljen 1879-1908, mottatt i 1929

## Utgivelser
* *Om sekten Mani i Belgisk Kongo*, i Etnografisk Museum: Fra land til land Oslo 
* *Traitement de la maladie du sommeil, pendant l’année 1908, par la méthode Atoxyl MercureIodure*, i Norsk Magazin for Legevidenskaben, 1910
* *Traitement de la maladie du sommeil par atoxyl*, Transactions of tropical medicine and hygiene, 1911
* *Notes de pratique médicale africaine*, Archiv für Shiffs- und Tropen-Hygiene 16:84, 1912
* *Om trypanose*, Norsk Magazin for Lægevidenskaben, 1912
* *Draounculosis mediciensis*, Norsk Magazin for Lægevidenskaben, 1914
* *Behandling av Framboesia med salvarsan*, Norsk Magazin for Lægevidenskaben, 1914
* *Gananbea-malaria*, Norsk Magazin for Lægevidenskaben, 1927
* *Tropesygdomme med særlig henblik paa malaria og dysenteri*, Tidsskrift for Røde Kors, 1927

## Referanser
Arthur D. Levinson

**Arthur D. Levinson** (født 31. mars 1950 i Seattle i Washington i USA) er fra 2011 styreleder i Apple Inc. Han er også styreleder i bioteknologiselskapet Genentech, noe han har vært siden 1999. Tidligere var han administrerende direktør (CEO) i Genentech (1999–2009), og han er medlem av Genentechs Scientific Research Board, som fungerer som rådgivere for firmaet i forsknings- og utviklingsprosjekter.

## Referanser
Dronningens Tværgade (København)

**Dronningens Tværgade** er en gate i Københavns indre by. Den går fra Bredgade og krysser Store Kongensgade, Borgergade og Adelgade før den munner ut i Kronprinsessegade ved Kongens Have.

Som en del av de øvrige gatene i området var gaten en del av planene for det nye København etter at Østervold ble nedlagt i 1647 og var anlagt romslig med lange, rette gater. Gaten er oppkalt etter Frederik IIIs ektefelle Sophie Amalie.

## Bygninger  –  utvalg
Dronningens Tværgade nr.1 ligger på hjørnet av Bredgade og har også adresse Bredgade 37. Bygningen inneholder Hotel Phoenix Copenhagen og ble oppført i 1897.

Dronningens Tværgade nr.2 ligger også på hjørnet av Bredgade og har i tillegg adresse Bredgade. Her ligger Moltkes palé tegnet av Ernst Brandenburger og oppført i begynnelsen av 1700-tallet.

I Dronningens Tværgade nummer 23–45 ligger boligområdet Dronningegården som ble oppført fra 1943 til 1958 etter tegninger av
Kay Fisker, C.F. Møller og Svenn Eske Kristensen.

## Referanser
Stian Skjerahaug

**Stian Skjerahaug** (født 8. mars 1992) er en norsk apparatturner, som har representert Norge i EM- og VM-sammenheng, deltatt i OL og har NM-gull både som junior og senior.

## Bakgrunn
Han begynte med turn da han var 7-8 år gammel, og i aldersbestemte klasser har han vært i norgestoppen. Han fikk sølv i landsfinalen (NM i aldersbestemte klasser) i 2005, bak Håkon Andreassen, og året etter vant han Norgescup-stevnet i Trondheim klassen 13-14 år. Han vant også Vestlandsmesterskapet 2006 I juni 2006 deltok han ved nordisk mesterskap for gutter opp til 14 år, der han fikk sølv sammenlagt, og gull i skranke, sølv i bøylehest, og bronse i frittstående og ringer.

## Karriere
I 2007 fikk han gull sammenlagt i to norgescupstevner i mars. Ved junior-NM fikk han bronse sammenlagt og sølv i lagkonkurransen. I tillegg fikk han bronse i frittstående og bøylehest.

Han vant NM for juniorer tre år på rad fra 2008 til 2010. 

I 2011 vant han NM for seniorer i september, foran Espen Jansen og Marcus Conradi. I november deltok han i nordeuropeisk mesterskap i turn i Uppsala, der han fikk bronse sammenlagt. I enkeltapparater fikk han sølv i skranke og svingstang, og bronse i ringer.

Under prøve-OL i Rio de Janeiro i april 2016 klarte han kvalifiseringskravet til sommer-OL samme år, og ble med dét første norske turner kvalifisert til et OL siden sommer-OL 2000.

## Referanser


## Eksterne lenker
*
Massive Ordnance Penetrator

**GBU-57A/B** **Massive Ordnance Penetrator** (**MOP**) er en bombe som har vært en del av arsenalet til det amerikanske flyvåpen siden 2011. Bomben, som veier 13,6 tonn, er ment å ødelegge de aller sterkeste bunkerne og skal være i stand til å trenge igjennom drøyt 60 meter med betong før den eksploderer. Over 80 % av bombens vekt består av metall. På grunn av sin størrelse kan den kun slippes av B-2 Spirit. Derfra styres den av GPS.

MOP er ni ganger kraftigere enn BLU-109, som er den mest vanlige bunker buster-bomben i USAs forsvar. Den er også tyngre enn MOAB-bomben, men ikke like kraftig siden eksplosivene i den utgjør størstedelen av vekta. 

Bomben ble trolig utviklet for å kunne slå ut potensielle underjordiske atomanlegg i Iran og Nord-Korea. 

## Spesifikasjoner
*Lengde: 6,2 meter
*Diameter: 80 centimeter
*Vekt: 13,6 tonn
*Sprengninglegeme: 2,4 tonn
*Gjennomslagsevne:
**61 meter med 5,000 psi forsterket betong
**7,9 meter med 10,000 psi forsterket betong
**40 meter med moderat hardt fjell

## Referanser
Birgitte Lersbryggen

**Birgitte Lersbryggen** (født 1975) er en norsk tidligere landslagsspiller i innebandy, ishockey og fotball. I 2002 ble hun rangert som verdens beste innebandyspiller.

## Innebandy

### Sverige
Birgitte Lersbryggen har vunnet SM-gull i innebandy med Balrog i 2000, 2001, 2003 og 2004 og vant Eliteseriens (SSL) poengliga i 2002. 

### Norge
Hun har vunnet NM-gull med Tunet i 1995 og 1996, og vant både poengligaen og ble kåret til Årets spiller i 1999 i den norske eliteserien.

Hun debuterte i 1995 og kom på *All Star-laget* i VM 1997, VM 1999 og VM 2001.  Lersbryggen har også spilt fem U-16-kamper i fotball for Norges damelandslag i fotball i 1991. 

Lersbryggen var ekspertkommentator på SVTs sendinger fra innebandy VM i 2006.

## Klubber
;Innebandy
* Råsunda IS 2015-
* Älvsjö AIK 2007-2008
* Huddinge IBS 2007-2008
* Tunet IBK, Norge 1995-2000
* UCH Flamatt, Sveits 1997-1998
* Balrog Botkyrka / Södertälje NS / Djurgården 1996-2005, 2008-2012

;Ishockey
* Segeltorps IF 2008-2009
* Jordal, Norge 2008
* Farsta, 1996-1997
* Vålerenga Ishockey 1993-1996

## Etter idrettskarrieren
Som 44-åring startet Lersbryggen på brannmannutdannelse i Sverige. Hun jobbet som brannkonstabel i Stockholm i tre år, før hun flyttet til Norge og jobb i Nedre Romerike Brann og redningsvesen.

I 2024 var hun deltaker i sesong 15 av Mesternes mester på NRK.

## Referanser


## Eksterne lenker
*
* http://statistik.innebandy.se/ft.aspx?scr=playercareer&fplid=181633
Afroditi Skafida

**Afroditi Skafida** (gresk: Αφροδίτη Σκαφίδα; født 20. mars 1982) er en gresk friidrettsutøver, som konkurrer i stavsprang.

Skafida har deltatt i to olympiske leker – 2004 i Athen og  2008 i Beijing. Hun gikk i juni 2008 over 4,55 m, og satte dermed gresk rekord. Dette er foreløpig hennes personlige rekord, mens den greske rekorden senere er blitt slått av Nikoleta Kyriakopoulou.

## Referanser


## Eksterne lenker
* 
*  Afroditi Skafida – Profil på sport.gr
Christian Nicolai Keyser

**Christian Nicolai Keyser** (født 1798, død 1846) var en norsk teolog. Han var fra 1829 sogneprest i Tveit og fra 1836 professor i teologi ved Det kongelige Frederiks universitet i Kristiania. Han virket like før sin død i 1846 som sogneprest i Aker.

Keyser var som professor opptatt av praktiske spørsmål som organisasjon av skolevesenet. I årene 1839 – 1842 satt han i en komite som skulle revidere Pontoppidans katekismeforklaring, sammen med presten W.A. Wexels og universitetslektor J. Kaurin. Komiteens forklaring ble utgitt i 1843 og ble heftig kritisert fra lekmannshold, fordi den åpnet for omvendelse etter døden.

Christian Nicolai Keyser var sønn av biskop Johan Michael Keyser og bror av historikeren Rudolf Keyser og universitetsbibliotekar Fredrik Wilhelm Keyser, samt fetter av fysikeren og kjemikeren Jens Jacob Keyser.

## Referanser


## Eksterne lenker
*
Åsne Havnelid

**Åsne Havnelid** (født 28. mars 1961) er en norsk organisasjonsleder. Fra 2016 til 2022 var hun administrerende direktør i Norsk Tipping.

Hun tok artium i Asker i 1980 og tok graden diplomøkonom (tilsvarende bachelorgrad) ved
Handelsakademiet (nå Handelshøyskolen BI) i 1985. Hun ble ansatt som lærer i alpinsport ved Norges Toppidrettsgymnas i 1985 og var rektor der fra 1988 til 1995. Hun har også arbeidet som daglig leder for Toppidrettssenteret og som assisterende toppidrettssjef under Bjørge Stensbøl i Olympiatoppen. Fra 2004 til 2007 var hun ansatt i SAS Braathens. Fra 2007 til 2011 var hun direktør for ski-VM 2011 i Oslo. Fra 2011 til 2016 var  hun generalsekretær i Norges Røde Kors. Hun har i tillegg en rekke styreverv.

I 2011 ble hun nominert til «Årets Osloborger» av Aftenposten Aften for sitt arbeid i forbindelse med ski-VM 2011.

## Referanser
Winston Tubman

**Winston A. Tubman** (født 1941) er en liberisk jurist og politiker. Han har arbeidet mange år som FN-diplomat, har tidligere sittet som landets justisminister, og leder i dag partiet Congress for Democratic Change (CDC). I valget i 2011 stilte han som presidentkandidat, men tapte mot sittende president Ellen Johnson Sirleaf.

## Biografi
Tubman er født i Pleebo, Maryland, Liberia i 1941. Hans far utvandret fra USA, mens hans mor er Grebo.

Han er nevø av William V.S. Tubman, Liberias president fra 1944 til 1971. Tubman har studert ved London School of Economics, Cambridge University og Harvard University, og startet advokatkontor i 1968. Han fungerte som juridisk rådgiver i sin onkels administrasjon, og 1982-1983 var han justisminister under president Samuel Doe. I 1990 reiste han til USA for Samuel Doe for å forsøke å få amerikanske myndigheter til å gripe inn i den første liberiske borgerkrigen, men mislyktes. 

Han har mangeårig bakgrunn som FN-diplomat, og 2002 til 2005 var han FNs spesialutsending for Somalia.

## Referanser
Svenn Eske Kristensen

**Svenn Eske Kristensen** (1905–2000) var en dansk arkitekt og kongelig bygningsinspektør 1961–1975. Han var en av de mest produktive funksjonalistiske arkitektene i etterkrigstidens Danmark.

Han ble tildelt Eckersbergmedaljen i 1944 for A/S Schous Fabriker. Han var mottaker av Dannebrogordenen.

## Referanser
The Stranglers

**The Stranglers** er et engelsk punk/rock-band som ble dannet i 1974.
De har aldri holdt seg til en genre, men har vært innom blant annet nyveiv, kunstrock, gothic rock og pop.

## Diskografi
#*[[Rattus Norvegicus]]*  (1977)
#*[[No More Heroes (The Stranglers)|No More Heroes]]*  (1977)
#*[[Black and White]]*  (1978)
#*[[The Raven (The Stranglers)|The Raven]]*  (1979)
#*[[The Gospel According to The Meninblack]]*  (1981)
#*[[La Folie]]*  (1981)
#*[[Feline]]*  (1983)
#*[[Aural Sculpture]]*  (1984)
#*[[Dreamtime]]*  (1986)
#*[[10 (The Stranglers)|10]]*  (1990)
#*[[Stranglers In the Night]]*  (1992)
#*[[About Time]]*  (1995)
#*[[Written in Red]]*  (1997)
#*[[Coup de Grace]]*  (1998)
#*[[Norfolk Coast]]*  (2004)
#*[[Suite XVI]]*  (2006)
#*[[Giants (The Stranglers)|Giants]]* (2012)
#Dark Matters (2021)

## Eksterne lenker
* 
* 
*
DevilDriver

**DevilDriver** er et amerikansk heavy metal-band fra Santa Barbara i California.

Bandet ble startet i 2002 under navnet Deathride, men måtte av opphavsrettslige grunner endre det til DevilDriver, som er bjeller som italienske hekser bruker til å drive bort onde ånder.

Bandet gå først ut et selvtitulert musikkalbum i 2003. Oppfølgeralbumet *The Fury of Our Maker's Hand* kom i 2005. Bandet ga så ut album i 2007, 2009 og 2011,

## Medlemmer
*Dez Fafara – vokal
*Michael Spreitzer – gitar
*Jeff Kendrick – gitar
*Jonathan Miller – bass, gitar
*John Boecklin – trommer, gitar

## Diskografi
*2003: *DevilDriver*
*2005: *The Fury of Our Maker’s Hand*
*2007: *The Last Kind Words*
*2009: *Pray for Villains*
*2011: *Beast*
*2013: *Winter Kills*

## Eksterne lenker
* 
*
Bernt Heiberg

:*Artikkelen er om arkitekt Bernt Heiberg (1909–2001), ikke om interiørarkitekt Bernt Heiberg i firmaet Heiberg & Cummins*
 

**Johan Bernt Krohg Heiberg** (født 4. september 1909 i Kristiania, død 29. september 2001 i Oslo) var en norsk arkitekt.

Etter examen artium 1927 og arkitektlinjen ved NTH i 1932 (mens han jobbet for Blakstad og Munthe Kaas), fikk han jobbe for Finn Bryn og Johan Ellefsen med det nye Blindern. Han meldte overgang til F.S. Platou i 1936 (som hadde overtatt praksisen til Lars Backer), videre til egen praksis i 1940. Siden 1947 drev han «Heiberg og Sandvik» sammen med Ola Mørk Sandvik 1947-68.  De bygde stjerneblokkene på Grorud 1951–53 for Jernbanens Borettslag, noen rekkehus på Bjørnsletta i 1953, barnehager i Brevik, Grand Hotel på Rjukan, Herlofsengården i Kristiansund, Oppsal skole i Oslo (1954), kontorbygg for Eidsvolds Værk, fem OBOS-blokker i Refstadsvingen 1-7 (1963), Utenriksdepartementet sine lokaler på Victoria terrasse (Oslo), Døves kirke på Fagerborg. De ominnredet Anden Etage og foajeen i en av byens banker. Det var Heiberg som var arkitekt for Vikingutstillingene ved verdensutstillingene i Paris og Brussel (1954) og Etruskerutstillingen i Oslo i 1956, og hadde reguleringsplanen for gamlebyen på Kontraskjæret. Ellers var han lærer i interiørarkitektur ved Statens håndverks- og kunstindustriskole 1957–79. På 30-tallet var han en aktiv støtte for Mot Dag, for Plangruppen og Fritt Arkitektlag. I 1944 var han med å stifte Visens venner. Han var av slekten Heiberg, sønn av høyesterettsadvokat Axel Heiberg (1875–1952). Sønnen Iacob Heiberg (1947–2007) var interiørarkitekt.

## Premier og verv
* leder for Visens venner siden 1944
* formann i Oslo Arkitektforening 1950–52, 
* president i Landsforeningen Norsk Brukskunst 1956–61, 
* i styret for Oslo bymuseum 1956-92, styreleder 1986–90
* formann i Nasjonalgalleriets råd 1967–78, i styret 1978-81
* formann i Fortidsminneforeningen 1961–71
* viseformann i Norsk Folkemuseums råd
* medlem av Myntkomitéen
* Urnesmedaljen 1971
* kommandør av St. Olavs Orden 1980
* ridder av den franske Æreslegionen

## Utgivelser
__NOTOC__
* 
* 

## Referanser
Ursula Reuter Christiansen

**Ursula Reuter Christiansen** (født 1943) er en tyskfødt billedhugger og maler som har hatt størstedelen av sitt kunstneriske virke i Danmark. Hun er utdannet ved kunstakademiet i Düsseldorf.

Reuter Christiansen er særlig kjent for sine kvinneskikkelser. Hun har hatt flere separatutstillinger både i Danmark og i utlandet. 

I 2011 ble hun tildelt Eckersbergmedaljen for «hendes væsentlige og konsekvente arbejde som billedkunstner, hendes fortællekraft og hendes kunstneriske bearbejdning af eventyr, myter, poesi og politik.»

## Referanser

## Eksterne lenker
*
George Biddell Airy

**George Biddell Airy** (1801–1892) var en engelsk astronom.

Airy ble professor og direktør for observatoriet i Cambridge i 1828. I 1836&ndash;81 virket han som Astronomer Royal i ved Greenwich-observatoriet og i perioden 1871&ndash;73 var han samtidig president i Royal Society. Han ble adlet i 1872. 

Airy ga ut *Catalogue of 2,156 stars* og foretok reduksjonene til måneobservasjoner, som helt siden 1750 hadde blitt gjort ved Greenwich-observatoriet, observerte solformørkelser blant annet i Göteborg i 1851 og tok initiativet til en omfattende engelsk gradmåling. Han utførte også teoretiske studier over gravitasjonen samt en del undersøkelser i fysikk (optikk og magnetisme) og i meteorologi. Airy var medlem av Kungliga Vetenskapsakademien fra 1840.

## Referanser


## Kilder
*
Università Commerciale Luigi Bocconi

**Bocconiuniversitetet** (*Università Commerciale Luigi Bocconi*) er et privat universitet i den sentrale delen av Milano, rett ved . Bocconi tilbyr utdanningsprogrammer innen økonomi, ledelse, finans og jus. Bocconi-universitetet regnes som et av verdens mest prestisjefylte universiteter og ligger i den historiske delen av Milano på Viale Bligny.

I henhold til en rekke internasjonale rangeringer, var Bocconiuniversitetet et av de ledende i verden i 2009.

## Referanser


## Eksterne lenker
*
Peter Callesen

**Peter Callesen** (**Peter Ravn Callesen**) (født 1967 i København) er en dansk kunstner som særlig er kjent for sine papirklipp og rominstallasjoner. I 2010 ble han tildelt Eckersbergmedaljen.

## Referanser

## Eksterne lenker
*
Erik Varming

**Erik Varming** (født 1942) er en dansk billedhugger. Han er utdannet ved Det Kongelige Danske Kunstakademi i 1960-66.Hans tidligste arbeider var naturalistiske skildringer av dyr og mennesker, men i de senere år har han utviklet seg mer i abstrakt retning og store formater. Av enkeltarbeider kan nevnes utsmykkingen av Grundtvigskirken i Esbjerg i 2009.

I 2011 ble han tildelt Eckersbergmedaljen for «sit enestående og konsekvente arbejde med skulpturens væsen.» Varming mottar Statens Kunstfonds hædersydelse.

## Referanser
Sju brødre

***Sju brødre*** (finsk: *Seitsemän veljestä*) er en finsk roman fra 1870 av Aleksis Kivi. *Syv brødre* var den første romanen som ble skrevet på finsk av en finsk forfatter for et finsk publikum. Den regnes derfor som en hjørnestein i finsk litteraturhistorie. 

I boken følger vi livet til syv brødre gjennom ti år i Jukola, Impivaara og Toukola. Brødrene er Juhani, tvillingene Tuomas og Aapo, Simeoni, tvillingene Timo og Lauri,og Eero. De bor i Jukola sammen med sin mor, og etter morens død tvinges de til å vokse opp og bli samfunnstilpassede medborgere.

Romanen kan tolkes som en allegori over problemene som den moderne industrialiseringen ga i form av konflikter mellom middelklassen og de tradisjonelle bøndene gjennom jernbanens fremvekst. Spørsmålet om hvordan uutdannede beboere på landsbygda kan overleve i utviklingen av en urban sivilisasjon og sentralmakt ble et gjennomgangstema i senere finske noveller. 

Boken kom ut på norsk første gang i 1939 med tittelen *De syv brødrene* oversatt av Johan Borgen, senere oversettelser ved Hartvig Kiran (*Sju brør*, 1960) og Nøste Kendzior (*Sju brødre*, 1997).

## Referanser
James Challis

**James Challis** (født 12. desember 1803, død 3. desember 1882) var en britisk astronom.

Challis ble professor i astronomi i Cambridge i 1836. Han gjorde minst to kjente observasjoner av Neptun, men lyktes aldri med å fastslå at det var en nyoppdaget planet han observerte.

## Referanser


## Kilder
* *[[Svensk uppslagsbok]]*. Lund 1930.
Disney Jr.

**Disney Jr.** er en kanal som viser programmer for barn fra 2 til 7 år. Kanalen het tidligere **Playhouse Disney**, men skiftet navn 10. september 2011.

## Norge

### Sendeflate
For seere i Norge tilbyr kanalen (per april 2023) innhold hele døgnet. Tidligere startet sendingene kl. 06:00 og avsluttet kl. 19:00.

Kanalen startet sine sendinger i august 2005 og ble sendt fra klokken 8 til klokken 12 på Disney Channel. I 2007 begynte den å vise to utvalgte programmer fra kl. 06:00. Senere samme år ble den egen kanal.

### Programmer
Faste programmer på Disney Junior er blant andre:

**[[Pysj-heltene]]*
**Mikke Mus klubbhus*
**[[Små Einsteins]]*
**Handy Manny*
**Higgliby-helter*
**[[LazyTown]]*
**Stanley*
**Kaninby*
**JoJo's sirkus*
**Mine venner Tigergutt og Brumm*
**Jake og sjørøverne i Drømmeland*
**[[Løvenes garde]]*
**Bikuben*
**Jungelhjul*
**Tøfferud*
**Fantasiens flyttefolk*
**Art Attack* 
**Spesialagent Oso*
**Henry Kosemonster*
**Sheriff Callie i Ville Vesten*
**Mouk*

## Referanser


## Eksterne lenker
*
Cambridge Observatory

**Cambridge Observatory** er et astronomisk observatorium ved University of Cambridge, øst i England. Observatoriet ble etablert i 1823 og er nå en del av instituttet for astronomi. Den gamle observatoriumbygningen inneholder biblioteket til instituttet for astronomi som har en stor samling av moderne og historiske astronomiske bøker.

## Referanser


## Eksterne lenker
* Nettsiden til instituttet for astronomi
* Nettsiden til biblioteket for instituttet for astronomi
Ed Shaughnessy

**Edwin Thomas «Ed» Shaughnessy** (født 29. januar 1929 i Jersey City, New Jersey, død 24. mai 2013) var en amerikansk trommeslager, best kjent fra The NBC Orchestra på TV-programmet The Tonight Show starring Johnny Carson. Han var gift med sangerinne og skuespiller Ilene Woods, best kjent som stemmen til Disneys Askepott, fra 1963 til hennes død 1. juli 2010.

## Referanser


## Eksterne lenker
* 
* 
* Ed Shaughnessy hos drummerworld.com
* Buddy Rich and Ed Shaughnessy Play Drums on "The Tonight Show Starring Johnny Carson" – 1978
Hadia Hosny

**Hadia Mohamed Hosny El Said ** (arabisk: هادية محمد حسني السعيد; født 30. juli 1988 i Kairo) er en badmintonspiller fra Egypt.

Under Sommer-OL 2008 i Beijing deltok Hadia Hosny i singelturneringen. I første runde beseiret hun Deyanira Angulo fra Mexico med 2–1 i sett, men tapte den etterfølgende kampen mot Petya Nedelcheva fra Canada med 0–2.

Under verdensmesterskapene i badminton 2007 og 2009 ble hun begge ganger slått ut i første runde. I 2010 vant Hadia Hosny Afrikamesterskapet i damesingel og ble nummer to i lagkonkurransen. 

Under Sommer-OL 2020 i Tokyo ble hun utslått i gruppespillet i dobbel.

## Referanser


## Eksterne lenker
*
Refraktor

En **refraktor,** et **refraktorteleskop** eller **linseteleskop** er et dioptrisk teleskop som bruker en optisk linse som sitt objektiv til å danne et bilde. Refraktorteleskopets design har opprinnelig blitt brukt i monokulære kikkerter (for ett øye) og astronomiske teleskoper, men brukes også i andre enheter som (binokulære) kikkerter og kameralinser med stor brennvidde (telelinser).

De to største refraktorteleskopene i verden befinner seg i USA. Den største (tatt i bruk 1897) finnes på Yerkes-observatoriet i Wisconsin, USA. Objektivets diameter er 1,02 m. Den nest største (tatt i bruk 1888) finnes på Lick-observatoriet i California, USA. Objektivets diameter er 0,91 m.

## Se også
Galileoskop

## Referanser


## Eksterne lenker
*
Gazipasa lufthavn

**Gazipaşa lufthavn** (IATA: **GZP**, ICAO: **LTFG**) er en internasjonal lufthavn i provinsen Antalya i Tyrkia. Lufthavnen åpnet med innenriksflyvninger i juli 2010 med daglige flyvninger til Istanbul med Bora Jet. I 2011 startet Transavia opp med flyvning til Amsterdam, som var den første internasjonale flyvningen. Lufthavnen ligger ca. 40 minutters kjøring fra Alanya, i motsetning til to timer mellom Alanya og Antalya lufthavn. 3. juli 2012 startet SAS opp med flyvninger til Oslo, og har senere startet ruter Bergen, Stavanger, Stockholm, København og Billund.

## Destinasjoner

## Referanser


## Eksterne lenker
*
Ilda Bengue

**Ilda Marie Bengue** (født 30. oktober 1974) er en angolansk håndballspiller. Hun deltok i Sommer-OL 2000 i Sydney, og Sommer-OL 2004 i Athen og i VM i håndball 2005. I 2007 deltok hun igjen i VM for Angolas landslag, som kom på en syvendeplass, hvor Bengue scoret 56 mål og ble nummer ni på listen over topscorere. Hun spilte også for Angola under Sommer-OL 2008 i Beijing.

## Eksterne lenker
*
Bureau des longitudes

**Bureau des longitudes** er en fransk vitenskapelig institusjon som ble grunnlagt ved dekret av 25. juni 1795 som ansvarlig for forbedring av nautisk navigasjon, standardisering av tidsstyring, geodesi og astronomiske observasjoner.

I det 19. århundre hadde institusjonen ansvaret for synkronisering av klokker over hele verden. Den ble på denne tiden ledet av Dominique François Jean Arago og Henri Poincaré.

Institusjonen fungerer nå som et akademi, og møtes fremdeles månedlig for å diskutere temaer relatert til astronomi.

## Referanser
Engan

**Engan**, også kjent som **Engjan** eller **Enge**, er ei grend i Heim kommune i Trøndelag. Grenda ligger på vestsida av Valsøyfjorden. Engan har butikk, og Geitbåtmuseet ligger her.

## Referanser
Hydrogendeuterid

**Hydrogendeuterid** er et diatomisk molekyl bestående av de to isotopene for hydrogen: hovedisotopen 1H protium og 2H deuterium. Den molekylære formelen er .
Bahama Records

**Bahama Records AS** ble stiftet i 1983 av Sven Hauge som eier og eneaksjonær med Lage Fosheim som varamedlem. 

Ideen bak plateselskapet var at Hauge, som til da hadde jobbet mange år som manager for gruppen Broadway News (vant NM i rock 1979), ønsket å lansere en ny duo bestående av, og i samarbeide med, bandmedlemmene Lage Fossheim og Eivind Rølles. Gruppen fikk navnet The Monroes i 1983. 

Singelen BHRS01 *Sunday People* var selskapets første utgivelse, og senere kom LP/MC med samme navn. Bahama Records solgte senere rettighetene til The Monroes til plateselskapet EMI London U.K.

I 1984 fikk Hanne Krogh og Hauge kontakt, og sammen med Elisabeth Andreasson ble gruppen Bobbysocks lansert i 1984. Etter at første LP/MC ble lansert i 1984, ble en av låtskriverne Rolf Løvland invitert av NRK til å skrive låt til Melodi Grand Prix i 1985. Sangen *La det Swinge*, som var Bahama Records andre singel, gikk helt til topps med Bobbysocks i Eurovision Song Contest i Gøteborg 4. mai 1985.
 
Bahama Records ga ut i 1985 Norges første lydbok, som også er blitt en av de mest solgte gjennom tidene, en verbal innspilling på LP/MC med Per Aabel, der han leser *H.C. Andersens eventyr*. Bahama Records hadde en rekke utgivelser opp gjennom 1980-årene med bl.a. duoen People med Torstein Bieler og Tore Holm, Gry Jannicke Jarlum og dansebandet Rainbow. Produsent på mange av selskapets utgivelser var Lars Kilevold. De fleste av selskapets utgivelser ble innspilt og mixed i Silence Studio AB i Värmland Sverige med Lars Kilevold som produsent og Anders Lind som tekniker. På slutten av 1980-tallet var selskap også grossist med egen import og distribusjon. Den aktive driften i selskapet ble lagt ned i 1990.

Bahama Records står bak Norges første band-eksport med The Monroes i 1983, Norges første Grand Prix seier med Bobbysocks 1985 og Norges mest solgte verbale innspilling med *Per Aabel leser H.C.Andersens eventyr* 1985.
Vågland

**Vågland** er ei grend i Halsa. Den huser Vaagland Båtbyggeri og ligger snaut en halv kilometer vest for administrasjonssenteret i kommunen, Liabø.
Ammoniumhydrosulfid

**Ammoniumhydrosulfid** er en kjemisk forbindelse med formelen ()SH. Det er saltet avledet fra ammoniakkkation og av hydrosulfidanion. Saltet eksisterer som fargeløse, vannløselige, glimmerholdige krystaller. Sammensetningen oppstår hovedsakelig som en løsning, ikke som faststoff. Den blir laget ved å blande hydrogensulfid og ammoniakk.
Geitbåtmuseet

**Geitbåtmuseet** ligger i Halsa, nærmere bestemt i Valsøyfjord på Engan. Utstillingen består av om lag 40 trebåter. Den eldste båten er fra 1700-tallet. Museet har et eget båtbyggeri som bygger klinkbygde båter.

## Eksterne lenker
* Norddmøre museum – Geitbåtmuseet
Valsøybotn

**Valsøybotn** er ei grend i Valsøyfjord i Halsa og ligger innerst i Valsøyfjorden. Bosettinga er spredt og består for det meste gardsbruk. Fossdalen Stadion er plassert der. Hvert år bli løpet Botn opp arrangert med startstrek på Fossdalen Stadion. Den årlige Fosskonserten, startet på initiativ av Kolbjørn Botten, arrangeres i Valsøyfossen i Valsøybotn. Det høyeste fjellet i Valsøybotn heter Møkkelfjellet, og er 634 meter høyt.

Elvene Storelva og Sandåa har sine utløp i Valsøybotn.

Botn opp er et terrengløp med start på Fossdalen stadion og avsluttes ved Bottenvannet. Løypa er 3,5 km lang.
Izanagi

**Izanagi** er sammen med sin kone og yngre søster, Izanami, de eldste skapelsesgudene, i japansk mytologi og shinto. Izanagi, ved sitt fulle navn, kalles både Izanagi-no-mikoto og Izanagi-no-Okami. 

Sammen skapte Izanagi og Izanami øyer, guddommer og Japans forfedre. Da Izanami døde under fødselen av Kagutsuchi , forsøkte Izanagi, uten hell, å bringe henne tilbake fra Yomi (underverdenen). Da Izanagi fant Izanami liggende, så han hennes monstrøse og demoniske tilstand. Hun ble skamfull og sint. Izanami jaktet han med et ønske om å drepe han, med underverdenes demoner til hjelp. Hun mislyktes, men lovte å drepe et tusen av hans folk hver dag. Samtidig sørget Izanagi for at et tusen og fem hundre mennesker skulle fødes hver dag. Da han kom tilbake gav han opphav til solgudinnen Amaterasu fra sitt venstre øye, måneguden Tsukuyomi fra sitt høyre øye og fra nesen kom Susanoo, stormguden.

## Referanser
Volatiler

**Volatiler** er innen planetologi den gruppen grunnstoff og kjemiske forbindelser med lavt kokepunkt som er forbundet med en planets eller månes skorpe og/eller atmosfære. Eksempler inkluderer nitrogen, vann, karbondioksid, ammoniakk, hydrogen og metan, alle forbindelser av C, H, O og/eller N så vel som svoveldioksid. I astrogeologi omfatter disse forbindelsene, i fastform, ofte store deler av skorper av måner og dvergplaneter.